SleepOver Motels Matoks | LekkeSlaap
SleepOver Motels Matoks bied bekostigbare, gerieflike en veilige verblyf 50 km noord van Polokwane langs die N1. Dis die ideale oorstopplek vir reisigers wat op pad is na die Krugerwildtuin se Punda Maria- en Phafuri-hekke en die Musina-grenspos.
Verblyf word in 2-enkelbed-, dubbel- en gesinskamers aangebied. Elke kamer het lugversorging, 'n en suite-stort, lessenaar en 'n kombuisie met 'n mikrogolfoond, yskassie, ketel en 'n opwasarea. Elke kamer het 'n skuifdeur wat op 'n stoep met 'n tafel en stoele oopmaak.
Gratis WiFi is in alle eenhede beskikbaar. Die eenhede word daagliks skoongemaak en daar is braaigeriewe op die perseel.
Daar is 'n geriefswinkel op die perseel wat pastye en maaltye om te verhit verkoop. Gaste kan ook op die stoep sit en koffie drink. Die winkel is gelisensieer. Daar is veilige parkeerplek op die perseel en die eiendom bied 24 uur-sekuriteit wat aan gewapende reaksie gekoppel is.